पहली बार बीबीसी से उनकी आवाज़ 1954 में प्रसारित हुई थी. उन्होंने 11 बार ओलंपिक खेलों की रिपोर्टिंग की. इसमें 1960 के रोम ओलंपिक से लेकर 2000 के सिडनी ओलंपिक तक शामिल हैं.साथ ही उन्होंने छह बार फ़ुटबॉल वर्ल्ड कप की रिपोर्टिंग भी की.कोलमैन ने बीबीसी के कुछ प्रमुख खेल कार्यक्रम भी प्रस्तुत किए. इसमें ग्रांडस्टैंड और स्पोर्ट्स नाइट शामिल हैं. उन्होंने 18 साल तक 'ऑवर ऑफ क्वेश्चन ऑफ़ स्पोर्ट्स' कार्यक्रम की मेज़बानी की.कोलमैन 2000 में बीबीसी से सेवानिवृत्त हुए. 



ओलंपिक खेलों के लिए उनके योगदान को मान्यता देते हुए उन्हें ओलंपिक ऑर्डर अवॉर्ड दिया गया था.उनके परिवार ने बयान में कहा है, "हम दुख के साथ घोषणा कर रहे हैं कि एक संक्षिप्त बीमारी के बाद डेविड कोलमैन का निधन हो गया है. निधन के समय वह अपने परिवार के साथ थे और उन्हें अधिक तकलीफ़ नहीं हुई."बीबीसी के महानिदेशक टोनी हॉल ने संस्था की तरफ़ से उन्हें श्रद्धांजलि दी.उन्होंने कहा, "डेविड कोलमैन देश के सर्वाधिक महान और सर्वाधिक सम्मानित 



पत्रकार थे. उनकी विशिष्ट और ज्ञानवर्धक टिप्पणियों को सुनते हुए पीढ़ियां जवान हुईं. प्रस्तुति, टिप्पणी और विश्लेषण के दौरान उन्होंने वर्तमान दौर के खेल प्रसारण के लिए मानक तय किए."उन्होंने कहा, "हमारी संवेदनाएं उनके परिवार और दोस्तों के साथ हैं."कोलमैन शौकिया धावक भी रहे और उन्होंने एक पत्रकार के रूप में स्टॉकपोर्ट एक्सप्रेस से अपना करियर शुरू किया था और अपनी राष्ट्रीय सेवा के दौरान सेना के समाचार पत्र के लिए लिखा.जब 1952 में चोट के कारण उन्हें ब्रिटिश ओलंपिक टीम के ट्रायल से बाहर होना पड़ा, तो उन्होंने बीबीसी के संपादक से पत्र लिखकर कहा कि वह शनिवार शाम को प्रसारित होने वाले खेल कार्यक्रम के लिए एथलेटिक्स की रिपोर्टिंग करना चाहते हैं.इसके बाद बीबीसी से उनका नाता जुड़ा, जो 2000 में उनके सेवानिवृत्त होने तक चलता रहा.(बीबीसी हिन्दी के एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)